Biosikring > Biologiske kampstoffer > Farlige biologiske stoffer > St Louis encephalitvirus
St Louis encephalitvirus (SLEV) er en enkeltstrenget RNA-virus, der tilhører gruppen flavivirus.
Infektionen overføres via myg af Culex-arten. Virus findes normalt hos vilde fugle, men fugle såsom duer og hussvaler, der er udbredte i byområder, fungerer også som primære værter, hvorfra virus kan overføres til mennesker. Sygdommen er ikke smitsom mellem mennesker. Virus findes i både Nord- og Sydamerika, men hovedparten af smittetilfælde har fundet sted i USA.
4-21 dage.
Mindre end 1% af St Louis encephalit-virusinfektioner medfører kliniske symptomer, og langt størstedelen af infektionstilfældene forbliver derfor uopdagede. I symptomatiske tilfælde er sygdomsdebut normalt pludselig med feber, hovedpine, svimmelhed, kvalme og utilpashed. Symptomerne intensiveres over en periode på flere dage til en uge. Nogle patienter kommer sig spontant efter denne periode, mens andre udvikler tegn på infektioner i centralnervesystemet, herunder nakkestivhed, forvirring, svimmelhed og rystelser. I alvorlige tilfælde kan det udvikle sig til koma.
Sygdommen er generelt mildere hos børn end hos voksne. Ca. 40% af børn og unge med SLEV-sygdom udvikler kun feber og hovedpine eller aseptisk meningitis, hvorimod næsten 90% af voksne personer udvikler hjernebetændelse.
Virus opformeres lokalt i huden, hvor myggen har bidt, hvorfra den spredes til centralnervesystemet via blodhjernebarrieren.
Foreløbig diagnose er ofte baseret på patientens kliniske symptomer, steder og datoer for rejser (hvis patienten er fra et ikke-endemiske land eller område) og epidemiologisk historie fra området, hvor infektionen opstod.
Californisk encephalitvirus, Østlig hesteencephalitvirus, Vest Nil-virus, og Vestlig hesteencephalitvirus.
Virus kan påvises i blodprøver eller i cerebrospinalvæske vha. serologisk testning (ELISA).
Symptomatisk, da der ikke findes nogen specifik behandling imod SLEV-infektion.
Der findes ingen vaccine mod SLEV. SLEV kan forebygges ved regelmæssig anvendelse af myggeafvisende midler og dækkende påklædning.
Virus dræbes let ved varme (80C° i 30 minutter) og desinfektion fx 1% hypoklorit eller 70% ethanol.